Dan ook nog die keer toe die Arameërs Dotan omsingel het, en Elisa se dienaar so bang was vir die groot leër wat hulle wou vernietig.
Toe het Elisa gebid dat die Here die kneg se oë moes oopmaak sodat hy kon sien wie almal werklik daar is.
Almal het geweet dat die koning se begeerte was dat die Here in hierdie oorlog vir hulle die oorwinning moet gee.
Koning Dawid het daar voor die volk gestaan – maar hy was bloot ’n afskaduwing van die werklike Koning van die Here wat sou kom.
Die Here Jesus Christus het begeer dat Hy hierdie geveg moes wen, sodat Hy aan sy hele uitverkore volk die volmaakte verlossing kon gee.
(20:7) Nou weet ek dat die Here sy gesalfde verlos; Hy sal hom verhoor uit sy heilige hemel met magtige dade van verlossing van sy regterhand. (Psalm 20:6 AFR53)
Die ware Koning en Gesalfde van die Here beveel dat u aan sy offermaal aansit sodat Hy u profeties deur die sakrament kan verseker van u ewige verlossing deur sy bloed.